LidanRubinov/Halacha-QA huggingface dataset:
שאלה: יוגה ויהדות : אני באה מבית חילוני אפיקורסי ובשנה האחרונה התחלתי תהליך של התקרבות לדת (שמירת כשרות, ברכות וכד ) בנוסף אני מתרגלת יוגה והבנתי שיש ביהדות בעיה עם היוגה. אני שמתרגלת זמן רב ומכירה שפירוש היוגה הוא למעשה חיבור או רתימה למשהו שגדול ממך, לא מצליחה להבין מדוע היוגה נחשבת פסולה בעיני היהדות. קראתי שיש רבנים הטוענים שזוהי עבודה זרה, אך לא מצאתי לכך בסיס בכתבי היוגה. אני מרגישה שהתרגול שלי דווקא מחבר אותי יותר לשורשים שלי ומחבר אותי לה. אשמח לשמוע כל הלכה, דעה ועצה לגבי המשך התרגול.
תשובה: עצם התנועות אין בהם איסור אך אם מצורפת לזה כוונה של התחברות לאיזה כח רוחני יש כאן בעיה אמיתית. גם יש לשים לב שלא לעשות תנועות שנראות כמו השתחוויה. שאולי מסתתרת בתנועה הזו כוונה אסורה.
שאלה: אשה כשליחת ציבור: אני צריך שתעזרו לי כיצד לענות לחברים שלי שטוענים שנשים יכולות להיות שליחות ציבור, ואביא לכם את נימוקיהם: לפי מאמרו של הרב מלמד, אליבא דרוב הדעות נשים מצוות באותה רמת חיוב כמו גברים בתפילה. האם לפי זה אפשר ללמוד שהן יכולות גם להיות שליחות ציבור? שכן לפי רש"י במסכת מגילה הנימוק שקטן אינו יכול לפני התיבה היא משום שאינו מחויב, אך לפי זה מי שמחויב יכול לעבור לפני התיבה. כמו כן קשה לטעון שזה קשור לכך שזה דבר שבקדושה, שכן קריאת התורה היא דבר שבקדושה ובכל זאת נשים מוציאות בהן ידי חובה (אלמלי הבעיה של כבוד הציבור). אודה לכם אם תסייעו בעדי למנוע את פריצה הגדר הזאת.
תשובה: תפילת הציבור נתקנה לגברים ולא לנשים, ולכן בכל הקשור לחזרת הש"ץ וקדישים, אין שום חיוב לנשים, וממילא ברור שאינן יכולות להוציא גברים. וכך כתבתי בפניני הלכה תפילת נשים פרק כ, א: "תקנו חכמים לגברים להתפלל במניין ובבית הכנסת. ואמרו חכמים, שהשכינה שורה במקום שיש עשרה מישראל שעוסקים בדברים שבקדושה, שנאמר (תהלים פב, א): "אלוהים נצב בעדת א-ל", ועשרה מישראל הם עדה. ואמנם גם כאשר אחד מישראל מתפלל או לומד השכינה שורה עימו, אלא שיש בזה מדרגות, והמדרגה הגבוהה היא כאשר עשרה מישראל עוסקים בדבר שבקדושה, שאז הקדושה מתגלה יותר בעולם (ע' ברכות ו, א). ועל פי זה תקנו חכמים, שכל הדברים שבקדושה יאמרו במניין של עשרה. בין הדברים שבקדושה הם: חזרת הש"ץ, ברכת כהנים, ברכו, קדיש וקריאת התורה (מגילה כג, ב). וכך כתבתי שם יא, א: "תקנו חכמים לגברים להתפלל במניין ובבית הכנסת, אבל לנשים לא תקנו להתפלל במניין. ואף כי ברור שיש מעלה לתפילה עם המניין בבית הכנסת, מפני שהשכינה שורה עם המניין, ובית הכנסת הוא מקום מקודש לתפילה. בנוסף לכך, אם תתפלל עם המניין, תזכה לענות אמן על קדיש וחזרת הש"ץ, ותשתתף באמירת קדושה ומודים, ותשמע ברכת כהנים. אע"פ כן, לא תקנו חכמים לנשים להתפלל במניין בבית הכנסת, כדי שלא ליצור התנגשות בין חובות התפילה במניין ובבית הכנסת לטיפול במשפחה, שטיפוח המשפחה הוא ערך חשוב יותר (ע' לעיל ג, ב). אמנם, כפי שלמדנו, בתפילה עצמה נשים חייבות, כי גם נשים צריכות לבקש על עצמן רחמים. אבל תקנת התפילה במניין כבר אינה קשורה לעצם בקשת הרחמים, אלא היא עניין נוסף שדורש עוד זמן, ובזה לא חייבו את הנשים (ע' לעיל ג, ח-ט, בהבדל הרעיוני שבין תפילות הגברים והנשים)." ואין לטעון שבחזרת הש"ץ יכולה אשה להוציא גברים, מפני שאפילו גבר אחד אינו יכול לעשות חזרה על התפילה עבור חבירו, כי רק במניין של עשרה במסגרת של חזרת הש"ץ, יכול החזן להוציא את מי שאינו בקיא בתפילה (יעויין בפניני הלכה תפילה יט, ב), וממילא אשה שאינה חייבת בחזרת הש"ץ, ובכל דיני המניין, אינה יכולה להיות ש"ץ.
שאלה: אזכרה בחודש אדר: אבי נפטר ב-ז באדר מתי עלינו לערוך את האזכרה לאחר שנה ראשונה על פי האשכנזים, באדר א או אדר ב?
תשובה: לדעת האשכנזים, מי שנפטר באדר שנה רגילה חל יום השנה שלו באדר א אולם יש מחמירים לעבור לפני התיבה ולומר קדיש גם באדר ב.
שאלה: תמונות צדיקים ורבנים : האם אין בתליית תמונות של רבנים וצדיקים מעין עבודה זרה, שכן זה כמו לתלות תמונה של מורה רוחני מדת אלילית (כמו בודהה)?
תשובה: אינני חושב שיש בזה בעיה. מוזכר שלא לתלות תמונות של אנשים בבית כנסת נגד המתפללים. אבל בבית אין לחשוש.
שאלה: איך למצוא זוגיות?: אני בת 26 ועדיין לא מצאתי זוגיות וגם לגבי פרנסה אני מרגישה שדבר לא זז, ברצוני לשאול מה אפשר לעשות, האם יש תפילה לזוגיות, אם כן איזה? האם יש רב שמקבל בנות ליעוץ?
תשובה: אין צורך להתפלל תפילה מיוחדת. כדאי שתתפללי בכל יום תפלת עמידה ובסוף תפלת העמידה לאחר ברכת המברך את עמו ישראל ב תאמרי:" יהיו לרצון אמרי פי והגיון ליבי לפניך ה' צורי וגואלי". ואז תבקשי בלשונך על מציאת זיווג. למשל את יכולה לומר: "יהיה רצון מלפניך שתזמן לי את זווגי בקרוב ואזכה לבנות עימו בית מלא אהבה ואחווה ורעות בית שיש בו שכינה". את יכולה גם להוסיף בגמילות חסדים או צדקה בכדי להרבות זכויות. יש גם אפשרות לנדור נדר שכשתעשי סעודת נישואין את תעשי גם סעודה ל-100 עניים. בנוגע לצדיקים ב"ה יש צדיקים רבים היום. אולם כשאת הולכת לצדיק צריך שיהיה מוחזק כגדול בתורה. תבשרי לנו בשורות טובות.
שאלה: גובהו של נבוכדנצאר: כתוב בספר דניאל - פרק ד - המשך רמז תתרסב : "ושפל אנשים יקום עלה. אמר אביטל ספרא משמיה דרב: פרעה שהיה בימי משה הוא אמה וזקנו אמה ופרמשתקו אמה לקיים מה שנאמר ושפל אנשים יקום עלה. ד"א זה נבוכדנאצר ננסא קטיעא פושכא". עכ"ל המדרש. ע"ש. המדרש אומר שגובהו של נבוכדנצאר היה "פושכא" כלומר טפח ( 8 סנטימטר). שאלתי היא: איך הוא הצליח לנהל חיי אישות (הרי אוויל מרודך היה בנו) בגובה הזה, איך הוא הצליח לפקד על הצבא, ולנהל ממלכה, ולכבוש את כל העולם (שהרי הוא שלט בכיפה), בגובה של 8 סנטימטר? שאלתי היא באמת על מנת להבין ולדעת ולא חלילה על מנת לקנטר. ב מראש.
תשובה: למד את ספרו של המהר"ל מפראג באר הגולה ושם תראה אגדות רבות שאי אפשר להבינם על פי השכל. שם נלמד את העקרונות כיצד לפרש את אגדות ח. באופן מקומי באגדה שאתה שואל יתכן שהכוונה של ח שזה היה העונש באחרית ימיו של נבוכנצר, אולם לפני כן היה בגודל רגיל. כוונת ח היא לבטא את נמיכותו של נבוכנצאר. המידות שחכמים נוקבים יתכן שהם רומזות לרעיון ואין הכוונה למידה הגשמית. על כך עיין במהר"ל.
שאלה: קיבלתי פרחים מתנה בשבת: בליל שבת קודש הגיע אלי שליח עם זר פרחים במתנה, מה היה עלי לעשות?
תשובה: יש כאן בעיה לקנות בשבת חפץ של מישהו, ולכן אפשר לא להתכוון לקנות, והשליח ישאיר את הפרחים בבית. כמובן, שאין לשים את זה בתוך מים בשבת.
שאלה: שימוש בכסף מזויף: מצאנו אצלי מטבע מזויף, והיה לי ויכוח עם חברים אם מותר לי לשלם איתו במקומות שונים? אני טענתי שכיון שכל העניין בכסף זה הסכמת הציבור ותכל ס רוב האנשים בכלל לא יודעים האם זה מזוייף אז מותר להשתמש בו. האם יש חילוק בין כסף של מדינת ישראל לכסף של מדינה אחרת? (במקרה שאדם בחו ל). כמובן לא מדובר לזייף לכתחילה חס ו אלא כמו במקרה דנן, שמצאתי בכספי כסף, ובעצם למה שאפסיד?
תשובה: בשו"ע סימן רכ"ז מביא את ההלכה שאסור לאדם לשלם במטבע שפחתה משוויה כיוון שיש בזה דין אונאה. ולא עוד אלא שאם פחתה בצורה שקשה להרגיש בדבר ועלולים להטעות בה אנשים צריך להשמידה. מטבע שהיא מזוייפת ודאי אינה נחשבת כשוויה של מטבע רגילה ואם כן אסורה בשימוש. וכן דין נוסף יש כאן שלא רק אונאה יש כאן אלא מקח טעות שכן הנותן חפץ מסויים מתוך הטעייה שהוא חפץ אחר העיסקא מתבטלת וכן הדין כאשר יש פגם מהותי בחפץ כמובא בסימן רל"ב. על פי הדינים הנ"ל וודאי שמטבע זו אסורה בשימוש. גם טענתך שלא יגרם הפסד לאחר כיוון שהרוב אינם מרגישים בדבר,טענה זו אינה ברורה כיוון שסוף סוף יתכן ויגרם הפסד. מכל מקום, כאמור לעיל, הדבר אסור, וכשם שאין אתה רוצה להפסיד כך אין אתה רשאי לגרום הפסד לאחרים הרב יהונתן שטרנברג
שאלה: התנדבות במקום שהמנהל מרמה: אני מתנדבת בבית תמחוי שחשבתי שכל התרומות מגיעות לנזקקים ולניהול המקום אבל נוצר לי ספק בלב אחרי שמנהל המקום חיפש מישהו כדי שיוציא לו תלוש משכורת פקטיבי וזה יכול להיות כדי שיקח כסף מהעמותה למרות שאולי הוא בכלל משתמש בכסף כדי לעזור לאנשים כשצריך מזומנים בלי חשבונית אבל הספק נותן לי להרגיש מרומה ותמימה שמתנדבת ואחרים משתמשים במקום לרווחים אישים כך גם קראתי בכתבה שהיתה על כל העמותות שהמנהלים מקבלים משכורות האם להמשיך להתנדב שם גם אם יתברר שהמנהל לוקח לעצמו?
תשובה: אם את מתרשמת שהמנהל מנהל את המקום בצורה לא ישרה והוא לוקח לעצמו כספים רבים שלא כהוגן. עדיף להתנדב במקום יותר הגון.
שאלה: טיול למזרח כדי להתרענן: השתחררתי מישיבת הסדר ואני מעוניין מאוד לטייל בהודו, מטרת הטיול בעיקר היא להתחבר לעצמי ולקחת פסק זמן מהשגרה היום יומית שכרגע קצת מעיקה עלי. מה היחס של התורה לטיול לח"ול, ובפרט להודו שיש שם הרבה עבודה זרה?
תשובה: אמרו חכמים כל הדר בחו"ל כאילו עובד עבודה זרה וכאילו אין לו אלוה. ואמרו זאת גם על שהייה זמנית בחו"ל. והדברים ק"ו כאשר נוסעים לארץ שיש בה עבודה זרה ממשית. לכן על פי רוחה של תורה לא ראוי לצאת לחו"ל אלא אם כן יש הכרח. ואם אתה מרגיש צורך לצאת מהשגרה לפרק זמן תתנדב או תלך לעבוד עבודות מזדמנות. כיוון שאתה כותב שלמדת עד עכשו בישיבת הסדר אני מניח שנקשרת לפחות לאחד הרמי"ם בישיבה. ואני מציע לך להוועץ איתו מה מתאים וטוב שתעשה בזמן הקרוב. אני מאחל לך שתתחבר לעצמך דווקא כאן מתוך קדושת ארץ ישראל כי בה מקור הברכה. חזק ואמץ.
שאלה: האם השומרונים יהודים?: היה ויכוח מאוד גדול עם השומרונים נחשבים יהודים או לא. מהי התשובה?
תשובה: עד כמה שידוע, אינם נחשבים כיהודים.
שאלה: ביצוע עסקים ערבים תושבי שכם: אני מייצג בארץ חברת טכנולוגיות מחו"ל ומוכר את התוכנות שלהם בארץ. פנו אלי גורמים עסקיים לגיטימיים ומאד מכובדים מהעיר שכם המעוניינים לרכוש רשיונות תוכנה דרכי. רציתי לדעת מה צריכה להיות גישתי לנושא? יש להם את הכסף והם יקנו את הרשיון מגורם אחר אם לא יקנו אותו ממני.
תשובה: לא נראה לי שיש עניין איסורי לסחור עם ערבים. "לא תחונם" שייך לעניין עבודת האדמה, וכאן זה לא שייך. אני לא אומר שיש בזה הידור, אך גם אי אפשר לומר שיש בזה איסור. מותר לעשות מסחר עם שאינם יהודים, כל עוד זה לא כרוך באיסורים.
שאלה: מצה שרויה לאורח: אמא נהגה להמנע מלאכול מצה שרויה בפסח. היא כבר מבוגרת מאוד ואינה עושה יותר את הפסח בביתה. השנה, נוצרו נסיבות, שהיא תעשה את הפסח אצל חתנה, שאוכל שרויה. היא מוטרדת מאוד. החתן כנראה לא רוצה לוותר על הקניידל בפסח. מה מציעים הרבנים לאמא לעשות? ובכלל. ילדי שלי אינם מקפידים בשרויה -ואני הקפדתי. האם אני יכול להתארח אצל ילדי בפסח? האירוח של הילדים אצלנו נעשה קשה משנה לשנה, וגם לילדים קשה יותר להתארח אצלנו (המשפחות גדלו ב"ה) והשנה אנו עומדים מול אלטרנטיבה לעשות ליל הסדר לבד.
תשובה: שרויה אינה חמץ אלא מנהג של מהדרין. אין אפוא בעיה שאמך תתארח אצל בתה ולא תאכל שרויה אולם בני הבית יאכלו שרויה. בתבשילים שגם היא תאכל יקפידו לא לערב קמח מצה וכן את הכופתאות יבשלו בנפרד ולא בתוך המרק הכללי. כנ"ל אתה וילדיך.
שאלה: "פושעי ישראל בגופן" - תפילין: "פושעי ישראל בגופן" - זאת ההגדרה ליהודי שלא מניח תפילין. כלומר, היהודי עשה פשע כלפי הגוף שלו בכך שהוא לא הניח תפילין. מדוע חכמים בחרו לקרוא ליהודי שלא מניח תפילין "פושע ישראל בגופו"? הם יכלו לבחור מצוה אחרת כמו ברית מילה שגם היא מצוה חשובה, והיא נקראת אות או לבחור מצוות אחרות שנעשות על ידי הגוף כמו: נטילת לולב, טלית. מה מיוחד כל כך במצות התפילין?
תשובה: עיין במהרש"א על מסכת ר"ה (יז.) שמסביר שדוקא על תפילין נאמר פושעי ישראל בגופו, כיון שעל תפילין מובא דבעינן גוף נקי כאלישע בעל כנפים.
שאלה: מידת הענווה: אני מנסה לעבוד על עצמי הרבה זמן לענין מידת הענווה. לצערי אני מרגיש שזה מביא אותי לידי עצבות כשאני חושב מי אני ומה אני שווה, ובמיוחד כשאני משווה את עצמי לאחרים ורואה בהם יתרונות רבים אני חושב מה אני לעומתם, אני מרגיש שזה לא נכון ולא בריא לי, מהי מידת הענווה האמיתית?
תשובה: מידת הענווה אינה נוגעת להשוואה בין האדם לחבירו. מידת הענווה היא ביחס שבין האדם לבין הקב"ה. הענווה קשורה לעמידה של האדם מול הקב"ה. כל אדם העומד מול הקב"ה מגיע להכרה בקטנותו. עיקרה של הענווה היא ההכרה שכל מה שיש לנו זה מאת ה', שום דבר הוא לא שלנ,. הכל זה מתנות שהקב"ה נותן לנו. את הצדדים המשובחים אנו מייחסים לקב"ה. את הכשלים אנו מייחסים לעצמנו. אולם הדרך הנכונה בהתייחסות שלנו לעצמנו כותב הרמב"ם היא שכל אדם צריך להרגיש שהוא בינוני. ודאי שאנו מייחסים את הנפילות לעצמנו. אולם מכיון שאין אדם אשר יעשה טוב ולא יחטא חלק מהנפילות הם דברים שלא יכלנו להימנע מהם. הקב"ה רוצה אותנו כאנשים. מלאכים יש לקב"ה מספיק בשמים. המשמעות שהקב"ה רוצה אותנו כאנשים שהוא רוצה שנתאמץ להתקדם. הדרך היחידה לעשות שליחותינו הוא בכך שנתייחס אל עצמנו כבינוני. הדרך המרכזית במידת הענווה היא שאדם כלל לא חושב מי הוא. אדם לא מתעסק מה מדרגתו, אדם עסוק במשימות שמוטלות עליו. אדם ישאיר את השפיטה שלו לקב"ה. זה לא נושא שצריך להעסיק אותנו. יש מידת חסידות בענין זה שהאדם לא רק ענוותן אלא הוא גם שפל רוח. שפל רוח הכוונה היא שאדם מחשיב את האחרים יותר ממה שמחשיב את עצמו. אולם זה לא יעשה על ידי שהוא יחשיב עצמו כרשע וכמו שאומרת המשנה אל תהיה רשע בפני עצמך. הדרך היא על ידי לימוד זכות על אחרים. אדם שרואה אחרים שנופלים הוא מלמד עליהם זכות. הוא נשאר בינוני ואת האחרים הוא מנסה לרומם. אולם הנהגה זו הינה מידת חסידות. אם היא עלולה לגרום לך לעצבות אזי אין לנהוג בה.
שאלה: קידוש על יין אדום או לבן: למה מברכים בקידוש עם יין אדום, האם ניתן לברך על יין לבן?
תשובה: הגמרא (בבא בתרא צז ב) מבארת את הפסוק "אל תרא יין כי יתאדם" שרק יין אדום נקרא יין, והר"ן מבאר ששאלה זו היא לא רק לגבי נסכים אלא גם לגבי יין של קידוש. הרמב"ן פוסק שאף בדיעבד אם ברך על יין לבן בקידוש לא יצא ידי חובה אולם הבית יוסף (סימן רעב ד) דוחה את דבריו. ומוסיף הבית יוסף על פי הירושלמי, הלומד גם הוא מפסוק זה, שלכתחילה יש להעדיף יין אדום. על פי הדברים האלו כתב השו"ע: "מקדשין על יין לבן והרמב"ן פוסלו לקידוש אפילו בדיעבד אבל מבדילין עליו. ומנהג העולם כסברא ראשונה". וכתב המשנה ברורה שלכולי עלמא מצוה לכתחילה לחזר אחר יין אדום. יוצא שאפשר לקדש על יין לבן אבל עדיף אדום.
שאלה: למסור שם קבלן בחקירה: לפני כשנה בפברואר 2007 כאשר שיפצתי את ביתי הבאתי קבלן הריסות יהודי, לקירות הבית. הנ"ל הביא פועל שלאחר מכן התברר כתושב שטחים ללא אישורים.פקחי משרד התמ"ת ביקרו כאשר בבית רק הפועל וצילמו את המתרחש ורשמו את פרטיו זאת אמר לי הפועל ביום שביקרו, כאשר ביררתי עם הקבלן הוא השיב: "אל תדאג לא יקרה כלום". אתמול שנה אחרי קיבלתי בדואר רשום הזמנה לחקירה פלילית במשרד התמ"ת ככל הנראה על העסקת שב"ח. הקבלן מסרב להתייחס והת אליו היה ללא קבלות. האם עליי למסור את שם הקבלן בחקירה ולהטיל את הכל עליו?
תשובה: אם הבאת הפועל השב"ח הייתה בניגוד לרצונך אין מנוס ממסירת שם הקבלן. השבח"ים עלולים לסכן את חיינו ולכן חובה למגר את התופעה אשר גרמה לקרבנות בנפש!
שאלה: השתתפות באירוע שחציו בשבת: בשנה שעברה עשיתי שירות לאומי עם אוכלוסיה חילונית. השנה הזמין אותי אחד הילדים להשתתף בבר המצווה שלו. בר המצווה חל בערב יום שישי כך שהוא מתחיל לפני כניסת שבת אך בטוח ממשיך גם לתוך שבת עצמה. האם יש איסור להשתתף בחלק מבר המצווה כשאני עצמי לא אחלל שבת? בנוסף, הקשר שלי עם הילד הוא חשוב מאוד גם לי וגם לו.
תשובה: את יכולה להשתתף בחלק שקודם שבת, ואת צריכה להסתלק משם בשעה כזו שתספיקי לקבל שבת בזמן הדלקת נרות.
שאלה: בירור על דברים שלא ישנו החלטה להינשא: בתי הכירה לנו בחור שהיא נפגשת אתו והקשר הולך לקראת החלטה חיובית בעזרת ה. בשיחה שלנו, ההורים, אתו, צצו כמה דברים שנראה היה לנו שמעידים על קושי כלשהו בלימוד או ביישוב הדעת (כמו אולי הפרעת קשב או ליקוי למידה), ומכיון שיש לנו בנים עם הקשיים הללו ונזקקנו להרבה סייעתא דשמיא ומאמץ כדי לגדל אותם לאהבת תורה ויראת שמים, אני מתלבטת אם יש מקום להתקשר לראש הישיבה שלו ולברר אם יש דברים בגו. הבחור ירא שמים מאוד ובעל מידות טובות, אנו שמחים בבחירה שלהם זה בזו והמידע שאולי נקבל בוודאי לא ישנה את החלטתם, מה גם שזו לא תכונה שלילית אלא תכונה שיכולה להיות מנוף להרבה דברים טובים, שלא בתחום הלימודי, אלא שהיא משפיעה על התנהלות הקשר המשפחתי בכל מיני מישורים. יהיה לנו קל יותר אם נדע שבאמת קיים קושי מסויים אצל הבחור, שהוא מתמודד אתו בהצלחה ב"ה, ולא נחשוב בכל פעם שהדבר עולה, שיש כאן עניין של עצלנות, התחמקות, חוסר יציבות וכו. מאידך, אם יתברר שטעינו ויש סיבה אחרת וטובה לדברים שראינו, עוד יותר טוב, ונהיה גם אנחנו שלמים יותר עם החלטתם. לסיכום, האם יש היתר, האם יש תועלת, והאם יש מקום לברר דברים כאלה?
תשובה: יש בהחלט מקום להתקשר לראש הישיבה או לר"מ שמכיר אותו ולקבל מידע על הבחור ולדעת לקראת מה הולכים.
שאלה: מצוות המקלל עוברות אל המקולל: האם מישהו שמקלל מישהו אחר, המצוות של אותו מקלל עוברות למי שמקולל?
תשובה: אין דבר כזה אצלנו, כל אדם מקבל שכר על המצוות שעשה ויקבל עונש על העבירות שעבר.
שאלה: יוהרה בהנחת תפילין לחילוני: אני בחור חילוני, ולא מזמן החלטתי שאני רוצה להתחיל להניח תפילין. חבריי גם כן חילוניים, ואף אחד מהחבורה שלנו לא מניח תפילין באופן קבוע. האם זה נחשב כיוהרה, אם אני מספר להם על זה או אם אני נשאל על זה ועונה שאני מניח כל יום?
תשובה: אני שמח בשבילך על ההחלטה הנכונה שקבלת על עצמך, כיון שמצות תפילין מצוה חשובה ביותר. וברור שאין בקיום המצות הפשוטות כמו תפילין ציצית שמירת שבת וכדו' שום יוהרא אע"פ שאתה נמצא בחברה שאינם שומרים, ואדרבא אולי יראו אותך וינהגו כמוך גם להניח תפילין ותזכה גם במזכה את הרבים.
שאלה: האם רווק יכול לברך מתחת לחופה?: אני עומד להינשא בקרוב ואני רוצה שבין המברכים בחופה יהיו גם רווקים, האם הדבר אפשרי או רק מי שנישא כבר יכול לברך?
תשובה: מזל טוב! אין מניעה שגם רווק יברך תחת החופה. אמנם נהגו כי יברכו קרובי המשפחה ורבנים של בני הזוג מצד חשיבות המעמד, אולם כאמור אם בני הזוג מעדיפים שרווק הקשור אליהם יברך אין בכך כל מניעה. הרב שמואל הולשטיין
שאלה: יין בארוחה עסקית עם גוי: יהודי המתגורר בחו"ל נאלץ להזמין שותף גוי לארוחה עסקית (כמובן במסעדה כשרה). בארוחות מסוג זה מקובל להזמין יין. איך אפשר להמנע במקרה כזה מאיסור יין נסך?
תשובה: אם זו מסעדה כשרה, תזמין יין, תמזוג לעצמך ותשאיר לגוי את הבקבוק והוא ישתה ויגמור את הבקבוק. כמו כן, אם אתה מוזג לגוי אין בעיה.
שאלה: אות מחוקה בסידור: רציתי לשאול אותכם שאלה בקשר לספר "סידור רינת ישראל". לפני שנה חבר דתי שלי מקדומים (שאצלו עשיתי שבת) קנה לי במתנה את "סידור רינת ישראל". אמנם אני לא מרבה להשתמש בו כי אני לא דתי, אבל אני מעיין בו מדי פעם כי בכל זאת על אף שאני לא דתי, עדיין יש לי קצת קשר לדת, לקב"ה, ולאהבת התנ"ך, העם והארץ. לפני שבוע עיינתי בסידור, ופתאום שמתי לב לזה ש-2 אותיות בעמוד מסויים (לא זוכר איזה) מחוקות וכמעט שלא רואים אותן. הסידור הזה חדש חדש כי כפי שאמרתי, החבר שלי קנה לי אותו לפני שנה. אני זוכר שחבר אחר שלי (שגם הוא דתי) סיפר לי פעם שאם יש ספר תנ"ך או איזה ספר קדוש כלשהו שחסרה בו אות, הספר הזה פסול. אז רציתי לשאול אותכם אם זה קשור גם לסידור שלי. האם הסידור שלי נחשב ר ואני יכול להחזיק אותו אצלי בבית או שאני צריך לזרוק את זה?
תשובה: בספרי קודש אכן יש להקפיד כי אין אף אות מחוקה אלא הכל צריך להיות בשלמות. אולם זה מדובר רק בספרים הכתובים על קלף וקוראים בהם בבית הכנסת, כך שהסידור שברשותך הוא מצויין ללא שום בעיה כל שהיא. הרב שמואל הולשטיין
שאלה: סד ליליה לשיניים בשבת - מוקצה או לא: האם מותר להשתמש -לילה לשיניים בליל שבת? מטרת סד הלילה היא למנוע שחיקה של השיניים כאשר השימוש בה הוא מדי לילה - היא מושמת על השיניים וצורתה כתבניתם.
תשובה: אין בזה שום מוקצה כיון שמותר להשתמש בזה בשבת, הוי ככל כלי שמלאכתו להיתר.
שאלה: תהילים לכמה נפטרים : ראיתי סרט על בחור שהיה בעולם האמת ושסיפר שמה שהחזיר אותו לכאן היה שדאג למצבות או לניקוי המצבה וגם קדיש לאנשים שלא היה מי שידאג להם. האם מותר למשל להגיד תהילים ולומר שזה לעילוי נשמת כל אלה שלא אומרים עליהם קדיש וכדו, ובכך לעזור לכמה שיותר נשמות?
תשובה: מותר להגיד תהילים לעילוי נשמות. אך אין להסתמך על הסרט שראית. אלא לדעת שכל תפילה וכל מצוה שאדם עושה מעלה אותו ואת כל העולם איתו. ומביאה ברכה לעולם.
שאלה: צניעות בחולצה: האם יש עדיפות של חולצה עם צווארון על חולצת טריקו שמכסה את עצמות הבריח?
תשובה: לבנות ודאי שעדיף חולצה כזו מחולצת טריקו.
שאלה: בעיית צניעות בתיק מג ינס: האם יש איסור (עפ"י הלכות ספרדים) ללכת עם תיק או ארנק מג ינס?
תשובה: מבחינה הלכתית אין שום בעיה ללכת עם תיק מג'ינס. אולם יש לבחון האם תיקים אלו מסמלים משהו שאין לנו חלק בו או לא. אם הוא לא מסמן שום דבר, ואת רוצה ללכת איתו בלי כוונות שליליות כאלו ואחרות - אין שום בעיה. הרב שמואל הולשטיין
שאלה: לתקן את מעשי ההורים: האם מותר לומר להורים כל מיני הלכות שאינם עושים?
תשובה: "ראה אביו שעבר על דברי תורה, לא יאמר לו: עברת על דברי תורה, אלא יאמר לו: אבא כתוב בתורה כך וכך, כאילו הוא שואל ממנו ולא כמזהירו, והוא יבין בעצמו ולא יתבייש. ואם היה אומר שמועה בטעות, לא יאמר לו: לא תתני הכי" (שולחן ערוך יו"ד ר"מ). מה שכתוב פה זה שצריך להעיר להורים אולם זה לא פוטר אותך מהחובה לכבדם. כך שלא אומרים להם מה לעשות אלא אפשר למשל לבוא עם ספר ולשאול אותם מה הכוונה של מה שכתוב פה, והם יבינו מעצמם מה הם צריכים לעשות. אך ככלל צריך לזכור כי תפקידנו הוא להתחנך מההרוים וללמוד מהם, ולא ללמד ולחנך אותם. הרב שמואל הולשטיין
שאלה: שברתי משקפיים של חבר: חבר שלי היה עם הגב אליי, באתי לתת לו צ פחה על החזה (כשאני מאחורה כך שלא ראיתי מה הולך מלפנים), כמו בדרך כלל. המשקפיים היו תלויות על החולצה שלו והצ פחה פגעה במשקפים ושברה אותם. האם אני צריך לשלם לו, אם כן, כשווי המשקפיים שהיו אצלו או כשווי המשקפיים כשהוא קנה אותם?
תשובה: המשנה במסכת בבא קמא (כו.) אומרת שאדם שהזיק חייב בין במזיד בין בשוגג בין באונס. לכן ברור שאתה חייב על הנזק שגרמת למשקפיים. לגבי הסכום שבו אתה חייב נסתפקו הפוסקים איך לשום חפץ משומש שאין לו ערך בשוק אבל לבעלים עצמם יש לו ערך גבוה כמו המשקפיים שאי אפשר למכור אותם בשוק אבל לאדם עצמו הם עלו הרבה כסף ולכן מבחינתו זה שווה הרבה, רוב הפוסקים הכריעו שלא ישלם את השווי של משקפיים חדשות, אלא שמים כמה הניזק היה מוכן לשלם בשביל לקנות משקפיים בדיוק כמו שהיה לו, למשל אם זה נשבר ברגע שהוא יצא מהחנות הם שוות ממש כחדשות וישלם לו משקפיים חדשות, אבל אם הוא כבר משתמש בהם כמה שנים הם לא שוות כחדשות כי ממילא הוא תכנן בקרוב להחליף אותם לכן הם שוות רק חלק מהסכום. להלכה נראה שצריך לבדוק בדיוק מה ניזק, אם המסגרת לא נשברה לא חייבים עליה כלל ועל מה שכן נשבר צריך לבדוק כמה עולות משקפיים חדשים מהסוג הזה בדיוק (בחנות ממוצעת) ולשלם את רוב הסכום על פי השומא שאמרנו: כמה הניזק מוכן לשלם על המשקפיים הישנות במקום לקנות חדשות. מורנו ראש הכולל הרה"ג אברהם יצחק הלוי כלאב שליט"א אמר שכיוון שזו שומא מסובכת כדאי לעשות פשרה ולשלם שני שליש משווי משקפיים חדשות.  המקורות לתשובה הם שו"ת מנחת שלמה ח"ב סי' קלה ותחומין ח' מאמרו של הגרז"נ גולדברג וכן מאמרו של הרב מרדכי פרבשטיין בקובץ דברי משפט כרך ב'  הרב אריאל איגרא
שאלה: פדיון הבן לאחר הנישואין: לפני עשר שנים נולד הנכד הראשון לכלתי שהיתה אז אם חד הורית למשפחת לוי ולכן לא היה צורך בפדיון הבן. היום היא נשואה לאבי הבן הביולגי שמשפחתו לא לוי האם יש לקיים את מצוות פדיון הבן. ב ובכבוד רב.
תשובה: פדיון הבן עושים רק לילד הראשון שנולד לאשה ואין הדבר תלוי בבעל, ולכן אם יש לה כבר בן אין צריך לעשות פדיון. כמו כן, אם היא ממשפחת לווים אף אחרי חתונתה אין עושים פדיון. (שם המשפחה לא קובע אלא אם הם באמת לווים או כהנים).
שאלה: חמגשית בתנור טרף: אנו טסים לטיול מאורגן לחול עם אוכל כשר מחב קייטרינג מהארץ. האם ניתן להשתמש בתנורים של המקום (מן הסתם לא בטוח שיוכשרו כראוי אם בכלל) באופן שהאוכל יהיה סגור בחמגשית גדולה ו או באופן אחר?
תשובה: לכתחילה צריך לחמם את התנור קודם לכן, כשהוא ריק. אבל בדיעבד, אם לא עשו זאת, כיון שהכלים סגורים, לא נראה לי שיש לחשוש שמא משהו מהאויר החם שבתנור, יכול להבליע משהו בתוך האוכל שלכם כשהוא סגור.
שאלה: גינת הבית ואדניות בשביעית: אנחנו גרים בבית פרטי שיש לו גינה (שהוקמה לפני שביעית) ומנסים לשמור שביעית. 1. יש בגינה עשבים שוטים רבים שמכערים את הנוי (אבל לא מסכנים את העצים) ופוגעים בדשא. מה אפשר לעשות איתם (שימוש בראנדאפ לא אפשרי עקב נזק לצמחייה הרצויה). 2. אנחנו רוצים לשים אדניות תלויות מעל החנייה עם צמחי נוי או עשבי תיבול. החנייה מרוצפת באבנים משתלבות (אדמה מתחת ולפעמים מציצים עשבים שוטים בין האבנים) ומלמעלה יש גגון. האם מותר לשים אדניות חדשות (עם אדמת עציצים) - אם כן האם מותר גם עשבי תיבול או רק עשבי נוי? אם מותר עשבי תיבול - האם יהיה מותר להינות מהם? 3. יש לי עצים שנקשרו למוטות לפני שביעית אבל ענפים חדשים "יצאו משליטה" ופורצים לכל עבר (לא מפריעים אבל בעתיד יראו מכוערים ויגרמו עצב). האם מותר לקשור אותם לענפים אחרים בעץ גזע? האם מותר לחזק למוטות הקיימים? האם מותר לקשור לקירות הבית עצמו? ויישר כוח!
תשובה: 1. אפשר לכסח עם חרמש מוטורי. 2. רק לאחר השמיטה. 3. ההמלצה לגבי ענפים שעתידים לפגוע בעיצוב העץ היא לשבור את קצות הענפים ביד (הדבר מונע התחרות בענפים הרצויים ולאחר השמיטה ניתן יהיה להסירם לגמרי). ענפים המפריעים ניתן לקשור לעמודי התמיכה בברכת התורה והארץ הרב יהודה הלוי עמיחי
שאלה: ברכת הגומל על נפילה חזקה: אני נכה פוליו ומתהלך עם קביים וכו זה 50 שנה. לפני חודש וחצי נפלתי בצורה לא מוצלחת ועדיין יש לי - בנוסף למצבי חולשה זמנית בעצבים ושרירים. אני קם בקושי רב הולך לא בטוח וחסרה לי עדיין תחושה חלקית בחלק מהאברים. בסיעתא דשמייא המצב ממש כל יום משתפר ואני מקווה לחזור לעבודה בעוד כשבוע אך כל הספור עד לחזרת המצב הקודם עד כמה שאפשר יימשך חודשים רבים לפי המומחים. אני עדיין זקוק לעזרה להתלבש ולהתרחץ להניח טלית ותפילין וכו. הלכתי בשבתות בעזרת הבנים לבית הכנסת. הרופא המומחה טוען כי במקרים רבים נפילה כמו שלי היא בלתי הפיכה ו(ציטוט מדבריו) "היה לך יותר מזל מאשר שכל" דהיינו הקב"ה אוהב אותי שזה נגמר רק כך בבעיה זמנית של חודשים ולא נזק תמידי חס וחלילה. האם בכלל צריך לברך הגומל, ואם כן, מתי? לערוך סעודת הודייה עם דברי תורה וכו, לתת צדקה? ומותר בקשר לכך שאלה באמונה? אני דואג כי הקב"ה פשוט לא מעוניין חס וחלילה בעבודתי מאחר ובמצב זה הוא מונע ממני תפילה בציבור שיעורי תורה וכו בדומה בפרק ה בשמנה פרקים של הרמב"ם בו נאמר כי עונשו של פרעה היה מניעה מטעם השמיים לקיים מצוות חזרה בתשובה. מה התיקון שלי?
תשובה: עליך לברך הגומל לכשתרגיש בריא יחסית קרוב למצב שלפני הנפילה גם אם לא לגמרי. אינו יכולים לדעת מה כונת הקב"ה. רק אם יש בעבודתך בעייות מוסריות או הלכתיות עליך להסיק מסקנות גם בלי קשר לנפילה, אך אם אין בה בעיות מיוחדות המשך לעבוד ותגביר יותר את לימוד התורה, התפילה והצדקה.
שאלה: פדיון לבן מתרומת זרע: חברתי הינה אם חד הורית אשר אמורה ללדת בן בכור מתרומת זרע. (לא ידועה זהות האב). באם הלידה תהיה לידה רגילה, האם אפשר יהיה לעשות פדיון בן על ידי הסבא או שמא הילד אמור לפדות את עצמו בגיל המצוות?
תשובה: זו אחת הבעיות הנוצרות ממעשה שאינו עפ"י ההלכה.
שאלה: נסיעה בשבת לדודים דתיים: אני ובעלי מסורתיים ולא שומרים שבת, אני שומרת שבת אחת בכל חודש כיוון שלזה אני מסוגלת כרגע. האם קיימת בעייה בכך שאסע להתארח לארוחת יום שישי אצל דודים שלי אשר הינם דתיים? בכל מקרה אני נוסעת ואם לא הייתי נוסעת אליהם אז הייתי נוסעת לקרובים אחרים. האם יש בכך בעייה? האם אני מכשילה אותם בכך?,
תשובה: השבת נקרא בתורה "לא תבערו אש בכל מושבותיכם ביום השבת". נסיעה במכונית בשבת אסורה משום הבערת אש. את אינך מכשילה את מארחייך הם מכשילים אותך, בהסכמתם לכך שבגללם תסעי בשבת, אלא שכנראה לא נעים להם לומר לך את זאת. העובדה שבלאו הכי את נוסעת בשבת אינה משחררת את מארחייך מאחריות לכך שאת נוסעת בעטיים בשבת. עצתי לך לנסוע אליהם ביום ששי, לפני שבת, ולהישאר אצלם עד מוצ"ש. השבת היא יסוד היהדות כי בשמירתה האדם מכיר בכך שעולם החומר המוחשי נוצר ע"י ישות על חומרית. הדבר משנה את כל תמונת העולם המטריאליסטית ויוצק תכנים ומשמעות רוחנית לחיינו.